**Emmaste Põhikooli ajaloo ainekava**

**Õppesisu ja õpitulemused II kooliastmes**

**6. klassi lõpetaja:**

1) kasutab asjakohaselt aja mõistega seonduvaid õpitud sõnu, lühendeid ja fraase;

2) tunneb mõningaid iseloomulikke sündmusi kodukoha ja Eesti ajaloost ning seostab neid

omavahel;

3) teab mõnda ajaloolist asumit, selle tekkimise ja kujunemise põhjusi;

4) hindab materiaalset keskkonda kui ajaloosündmuste peamist kandjat;

5) toob näiteid muinasaja ja vanaaja kohta;

6) mõistab vanaaja kultuuripärandi tähtsust inimkonna ajaloos ning esitab näiteid erinevate

kultuurivaldkondade kohta;

7) mõistab, et ajaloosündmustel ja -nähtustel on põhjused ja tagajärjed, ning loob lihtsamaid

seoseid mõne sündmuse näitel;

8) teab, et mineviku kohta saab teavet ajalooallikatest, töötab lihtsamate allikatega ja hindab

neid kriitiliselt;

9) väljendab oma teadmisi nii suuliselt kui ka kirjalikult, koostab kava, lühijuttu ja kirjeldust

ning kasutab ajalookaarti.

**Õppesisu jaotus klassiti ja tundide arv**

|  |  |  |
| --- | --- | --- |
| **Õppesisu** | **5. klass** | **6. klass** |
| 1. **Ajaarvamine ja ajalooallikad** | 12 | - |
| 1. **Eesti ajaloo olulised sündmused, ajaloolised isikud ja eluolu.** | 58 | - |
| 1. **Muinasaeg** | - | 10 |
| 1. **Vanad Idamaad** | - | 20 |
| 1. **Vana-Kreeka** | - | 20 |
| 1. **Vana-Rooma** | - | 20 |
| **KOKKU** | **70** | **70** |

**Õppesisu ja õpitulemused 5. klassis**

Õppesisu käsitlemises teeb valiku aineõpetaja arvestusega, et kooliastmeti kirjeldatud

õpitulemused, üldpädevused ning valdkonna- ja ainepädevused oleksid saavutatud.

Õppeperioodi jooksul läbivatest peamistest teemadest, vajalikest õppevahenditest, hindamise

korraldusest sh hindamise kriteeriumidest ja planeeritavatest üritustest teavitab õpetaja õpilast

õppeperioodi algul.

**Ajaloo algõpetus**

**Ajaarvamine ja ajalooallikad**

**Õpitulemused**

Õpilane:

1) kasutab kontekstis mõisteid, lühendeid ja fraase sajand, aastatuhat, eKr, pKr, araabia

number, Rooma number, kirjalik allikas, suuline allikas, esemeline allikas;

2) teab ajaloo periodiseerimise üldisi põhimõtteid;

3) leiab õpitu põhjal lihtsamaid seoseid;

4) kasutab ajalookaarti ning töötab lihtsamate allikatega.

**Õppesisu**

Ajaarvamisega seotud mõisted ja ajaloo perioodid: muinasaeg, vanaaeg, keskaeg, uusaeg,

lähiajalugu.

Ajalugu ja ajalooallikad. Allikate tõlgendamine: kirjalik allikas, suuline allikas, esemeline

allikas, muuseum ja arhiiv. Ajatelg.

**Lõiming pädevuste, läbivate teemade ja teiste õppeainetega:**

**Pädevused.** Analüüsib enda teadmisi ja oskusi; väljendab end selgelt ja asjakohaselt; teeb

koostööd ja arvestab teistega; organiseerib õpikeskkonda ja hangib õppimiseks vajaminevat

teavet.

**Läbivad teemad.** Teabekeskkond; elukestev õpe ja karjääri planeerimine; keskkond ja

jätkusuutlik areng; tehnoloogia ja innovatsioon; kultuuriline identiteet.

**Õppeained.** Matemaatika: Rooma ja araabia numbrid. Geograafia: informatsiooni leidmine

kaardilt. Eesti/vene keel ja kirjandus: suuline ja kirjalik eneseväljendamine, ilukirjandus,

kirjalik tekst kui infoallikas. Kunsti- ja muusikaõpetus – kunsti- ja muusikateos kui ajalooline

allikas.

**Ajaloosündmused, ajaloolised isikud ja eluolu**

**Õpitulemused**

Õpilane:

1) kirjeldab mõnda Eestis aset leidnud minevikusündmust ja inimeste eluolu minevikus;

2) teab Eestist ja kodukohast pärit silmapaistvaid isikuid ja nende saavutusi;

3) kirjeldab eluolu erinevusi maal ja linnas, sõja ja rahu ajal ning nende erinevusi minevikus

ja nüüdisajal;

4) oskab koostada lihtsamat ajaliini ja lühijuttu ajaloolisest isikust ning mineviku eluolust.

**Õppesisu**

Ajaloosündmused ja silmapaistvad isikud kodukohas, Eestis. Elu linnas ja maal, rahu ja sõja

ajal, eluolu, tegevusalad, elamud, rõivastus, toit, kultuur ja traditsioonid, nende muutumine

ajas.

**Lõiming pädevuste, läbivate teemade ja teiste õppeainetega:**

**Pädevused.** Analüüsib põhjusi ja tagajärgi ning nendevahelisi seoseid; analüüsib oma

teadmisi ja oskusi; teeb koostööd ning arvestab erinevaid arvamusi; mõistab minevikus

toimunu seoseid tänapäevaga.

**Läbivad teemad.** Teabekeskkond; tehnoloogia ja innovatsioon; kultuuriline identiteet.

**Õppeained.** Geograafia: informatsiooni leidmine kaardilt. Eesti/vene keel ja kirjandus:

suuline ja kirjalik eneseväljendamine.

**Õppesisu ja õpitulemused 6. klassis**

Õppesisu käsitlemises teeb valiku aineõpetaja arvestusega, et kooliastmeti kirjeldatud

õpitulemused, üldpädevused ning valdkonna- ja ainepädevused oleksid saavutatud.

Õppeveerandi jooksul läbivatest peamistest teemadest, vajalikest õppevahenditest, hindamise

korraldusest sh hindamise kriteeriumidest ja planeeritavatest üritustest teavitab õpetaja õpilast

õppeveerandi algul.

**Muinasaeg ja vanaaeg**

**Muinasaeg**

**Õpitulemused**

Õpilane:

1) kirjeldab muinasaja inimese eluviisi ja tegevusalasid;

2) näitab kaardil ning põhjendab, miks ja mis piirkondades sai alguse põlluharimine;

3) teab, mis muudatusi ühiskonnaelus tõi kaasa metallide kasutusele võtmine;

4) seletab ja kasutab kontekstis mõisteid kiviaeg, pronksiaeg, rauaaeg, varanduslik

ebavõrdsus, sugukond, hõim;

5) teab ning näitab kaardil Eesti ja kodukoha esimesi inimasustusalasid.

**Õppesisu**

Muinas- ja vanaaja periodiseerimine. Muinasaja arengujärkude üldiseloomustus: kiviaja

inimese tegevusalad, põlluharimise algus, loomade kodustamine, käsitöö areng, metallide

kasutusele võtmine. Eesti muinasaja üldiseloomustus, Pulli, Kunda. Muinasaegsed mälestised

– kalmed ja asulakohad – ning arheoloogilised leiud. Kodukoha inimasustus muinasajal.

**Lõiming pädevuste, läbivate teemade ja teiste õppeainetega:**

**Pädevused.** Analüüsib enda teadmisi ja oskusi; organiseerib õpikeskkonda ja hangib

õppimiseks vajaminevat teavet; väljendab end selgelt ja asjakohaselt; mõistab inimese

eluviisis ajaloo jooksul toimunud arengut ja väärtushinnanguid; teeb koostööd ja arvestada

teisi.

**Läbivad teemad.** Teabekeskkond; keskkond ja jätkusuutlik areng; tehnoloogia ja

innovatsioon; väärtused ja kõlblus.

**Õppeained.** Matemaatika: rooma ja araabia numbrid, positiivsed ja negatiivsed arvud.

Geograafia: informatsiooni leidmine kaardilt, põlluharimise esimesed piirkonnad kaardil,

kiviaja asulad Eesti alal. Loodusõpetus: aed ja põld elukeskkonnana. Tehnoloogiaõpetus:

tehnika areng ajastute kaudu, lähtudes materjalidest ja töötlusviisidest.

**Vanad Idamaad**

**Õpitulemused**

Õpilane:

1) selgitab, miks, kus ja millal tekkisid vanaaja kõrgkultuurid, ning näitab kaardil Egiptust ja

Mesopotaamiat;

2) kirjeldab vanaaja elulaadi ja religiooni Egiptuse, Mesopotaamia või Juuda riigi näitel;

3) tunneb vanaaja kultuuri- ja teadussaavutusi: meditsiin, matemaatika, astronoomia,

kirjandus, kujutav kunst, Egiptuse püramiidid ja Babüloni rippaiad; teab, et esimesed

kirjasüsteemid olid kiilkiri ja hieroglüüfkiri;

4) seletab mõisteid linnriik, vaarao, muumia, sfinks, tempel, püramiid, preester, Vana

Testament.

**Õppesisu**

Vanaaja sisu ja üldiseloomustus: ajalised piirid, looduslikud olud.

Vana-Egiptuse riigikorraldus, eluolu, religioon, kultuurisaavutused. Vaaraod Thutmosis III,

Ramses II, Tutanhamon.

Mesopotaamia, sumerite linnriigid, leiutised (ratas, potikeder), Hammurabi seadused, eluolu,

religioon, kultuurisaavutused.

Iisraeli ja Juuda riik, ainujumala usk, Vana Testament, kümme käsku.

**Lõiming pädevuste, läbivate teemade ja teiste õppeainetega:**

**Pädevused.** Analüüsib põhjusi ja tagajärgi ning nendevahelisi seoseid; analüüsib oma

teadmisi ja oskusi; teeb koostööd ning arvestab erinevaid arvamusi; mõistab minevikus

toimunu seoseid tänapäevaga.

**Läbivad teemad.** Keskkond ja jätkusuutlik areng; kultuuriline identiteet; tehnoloogia ja

innovatsioon; väärtused ja kõlblus; teabekeskkond.

**Õppeained.** Kunstiõpetus: keraamika, skulptuur, skulptuuride modelleerimine savist, reljeef;

arhitektuur: püramiidid, templid. Kirjandus: mütoloogia, piiblilood, erinevate rahvaste

müüdid. Tehnoloogiaõpetus: tehnika areng, ratas kui pöördeline leiutis inimkonna ajaloos.

**Vana-Kreeka**

**Õpitulemused**

Õpilane:

1) näitab kaardil Kreetat, Kreekat, Balkani poolsaart, Ateenat ja Spartat;

2) teab, et Vana-Kreeka tsivilisatsioon sai alguse Kreeta-Mükeene kultuurist;

3) kirjeldab Vana-Kreeka kultuuri ja eluolu iseloomulikke jooni järgmistes valdkondades:

kirjandus, teater, religioon, kunst, sport;

4) võrdleb Vana-Kreeka ühiskonnakorraldust Ateena ja Sparta näitel;

5) seletab ja kasutab kontekstis mõisteid polis, rahvakoosolek, akropol, agoraa, türann,

aristokraatia, demokraatia, kodanik, ori, eepos, olümpiamängud, teater, tragöödia, komöödia,

skulptuur, Trooja sõda, hellenid, tähestik.

**Õppesisu**

Vanim kõrgkultuur Euroopas. Kreeka loodus ja rahvastik, Kreeta ja Mükeene kultuur.

Kreeka linnriigid. Ühiskonnakorraldus ja kasvatus Ateenas ning Spartas. Linnriikide

nõrgenemine ja alistamine Makedooniale. Aleksander Suure sõjaretk ning maailmariigi

tekkimine.

Vana-Kreeka kultuur ja religioon, eluolu ja mütoloogia. Olümpiamängud. Homerose

kangelaseepika, ajalookirjutus, teater, kunst, arhitektuur, skulptuur, vaasimaal. Vana-Kreeka

kultuuri tähtsus.

**Lõiming pädevuste, läbivate teemade ja teiste õppeainetega:**

**Pädevused.** Analüüsib oma teadmisi ja oskusi; teeb koostööd ning arvestab erinevaid

arvamusi; mõistab põhjuseid ja tagajärgi ning nendevahelisi seoseid; mõistab minevikus

toimunu seoseid tänapäevaga.

**Läbivad teemad.** Keskkond ja jätkusuutlik areng; kultuuriline identiteet; tehnoloogia ja

innovatsioon; väärtused ja kõlblus; tervis ja ohutus.

**Õppeained.** Kirjandus: teater, teatri võlumaailm, müüdid, eepos. Kehaline kasvatus:

olümpiamängud. Kunstiõpetus: skulptuur, skulptuuride modelleerimine savist.

**Vana-Rooma**

**Õpitulemused**

Õpilane:

1) näitab kaardil Apenniini poolsaart, Vahemerd, Kartaagot, Roomat, Konstantinoopolit, IdaRoomat ja Lääne-Roomat;

2) teab Rooma riigi tekkelugu ning oskab tingmärkidest juhindudes näidata kaardil Rooma

riigi territooriumi ja selle laienemist;

3) iseloomustab eluolu ja kultuuri Rooma riigis;

4) seletab ja kasutab kontekstis mõisteid vabariik, foorum, kapitoolium, Colosseum, patriits,

plebei, konsul, senat, rahvatribuun, orjandus, amfiteater, gladiaator, leegion, kodusõda,

kristlus, piibel, provints, Ida-Rooma, Lääne-Rooma, Kartaago, Konstantinoopol, ladina keel.

**Õppesisu**

Rooma riigi tekkimine, looduslikud olud, kuningad. Rooma Vabariigi algus ja ühiskondlik

korraldus. Rooma võimu laienemine Vahemere maades. Hannibal, Caesar, vabariigi lõpp.

Rooma keisririigi ühiskondlik korraldus. Augustus, Rooma impeerium ja selle lõhenemine.

Vana-Rooma kultuur, kunst ja arhitektuur, rahvas ja eluolu, avalikud mängud. Ristiusu teke,

Uus Testament.

**Lõiming pädevuste, läbivate teemade ja teiste õppeainetega:**

**Pädevused.** Analüüsib oma teadmisi ja oskusi; teeb koostööd ning arvestab erinevaid

arvamusi.

**Läbivad teemad.** Keskkond ja jätkusuutlik areng; kultuuriline identiteet; tehnoloogia ja

innovatsioon; väärtused ja kõlblus.

**Õppeained.** Kirjandus: müüdid, piiblilood. Emakeel: kõnekunst. Kunstiõpetus: arhitektuur,

skulptuur.

**Kasutatav õppekirjandus:**

***Eesti inimesed ajas.*** *Ajalooõpik 5. klassile. Milvi Martina Piir. Avita 2020*

*Eesti inimesed ajas. Ajaloo töövihik 5. klassile. Milvi Martina Piir. Avita 2020*

*Ajaloo atlas põhikoolile. Regio 2000*

***Vanaaeg.***  *Ajalooõpik 6. klassile. I ja II osa. Mait Kõiv, Milvi Martina Piir. Avita 2010*

*Vanaaeg. Ajaloo töövihik 6. klassile. I ja II osa. Milvi Martina Piir, Mait Kõiv. Avita 2010, 2011*

*Ajaloo atlas põhikoolile. Regio 2000*